**NÁRODNÁ RADA SLOVENSKEJ REPUBLIKY**

VII. volebné obdobie

Návrh

**zákon**

z ... 2017,

**ktorým sa dopĺňa zákon č. 282/2008 Z. z. o podpore práce s mládežou a o zmene a doplnení zákona č.** [**131/2002 Z. z.**](https://www.slov-lex.sk/pravne-predpisy/SK/ZZ/2002/131/) **o vysokých školách a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 282/2008 Z. z. o podpore práce s mládežou a o zmene a doplnení zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov v znení zákona č. 375/2013 Z. z. a zákona č. 91/2016 Z. z. sa dopĺňa takto:

1. V § 14 ods. 1 sa za písmeno a) vkladajú nové písmena b) a c), ktoré znejú:

„b) prostriedky štátneho rozpočtu vo výške odvodu z hazardných hier prevádzkovaných prostredníctvom výherných prístrojov[11a)](https://www.slov-lex.sk/pravne-predpisy/SK/ZZ/2015/440/20170101#poznamky.poznamka-31) do štátneho rozpočtu v rozpočtovom roku, ktorý predchádza bežnému rozpočtovému roku; v roku 2018 25 % z tohto odvodu, v roku 2019 50 % z tohto odvodu a v roku 2020 75 % z tohto odvodu a od roku 2021 100 % z tohto odvodu,

c) prostriedky štátneho rozpočtu vo výške odvodu z hazardných hier prevádzkovaných prostredníctvom technických zariadení obsluhovaných priamo hráčmi alebo prevádzkovaných prostredníctvom telekomunikačných zariadení a prevádzkovania videohier[11b)](https://www.slov-lex.sk/pravne-predpisy/SK/ZZ/2015/440/20170101#poznamky.poznamka-31) do štátneho rozpočtu v rozpočtovom roku, ktorý predchádza bežnému rozpočtovému roku; v roku 2018 25 % z tohto odvodu, v roku 2019 50 % z tohto odvodu a v roku 2020 75 % z tohto odvodu a od roku 2021 100 % z tohto odvodu,“.

Poznámky pod čiarou k odkazom 11a a 11b znejú:

„11a) [§ 7 zákona č. 171/2005 Z. z.](https://www.slov-lex.sk/pravne-predpisy/SK/ZZ/2005/171/#paragraf-4) o hazardných hrách a o zmene a doplnení niektorých zákonov

11b) [§ 8 zákona č. 171/2005 Z. z.](https://www.slov-lex.sk/pravne-predpisy/SK/ZZ/2005/171/#paragraf-4) o hazardných hrách a o zmene a doplnení niektorých zákonov v znení neskorších predpisov.“.

Doterajšie písmená b) až h) sa označujú ako písmená d) až j).

1. Za § 20a sa vkladá § 20b, ktorý vrátane nadpisu znie:

„**§ 20b**

**Prechodné ustanovenia k úprave účinnej od 1. augusta 2017**

1. Ustanovenia § 14 ods. 1 písm. b) a c) sa prvýkrát použijú na financovanie práce s mládežou v rozpočtovom roku 2018.
2. Žiadosti podané do nadobudnutia účinnosti tohto zákona sa posudzujú podľa doterajších predpisov.“.

**Čl. II**

Tento zákon nadobúda účinnosť 1. augusta 2017.